|  |  |  |
| --- | --- | --- |
|  | **ОПЕРАТИВНА ПРОГРАМА**  **„ОКОЛНА СРЕДА 2014 – 2020 г.“** |  |
|  | | |

***Приложение № 2 към условия за кандидатстване***

***по процедура № BG16M1OP002-7.001 „Подкрепа за покриване на основните нужди на бежанците от Украйна чрез мярка, прилагана от министерството на туризма (CARE)“***

**ПРАВИЛА**

ЗА ОЦЕНЯВАНЕ НА ПРОЕКТНО ПРЕДЛОЖЕНИЕ ПО ПРОЦЕДУРА

**№ BG16M1OP002-7.001 „ПОДКРЕПА ЗА ПОКРИВАНЕ НА ОСНОВНИТЕ НУЖДИ НА БЕЖАНЦИТЕ ОТ УКРАЙНА ЧРЕЗ МЯРКА, ПРИЛАГАНА ОТ МИНИСТЕРСТВОТО НА ТУРИЗМА (CARE)“**

**І. ОБХВАТ НА ПРАВИЛАТА**

**Чл. 1.** Настоящите правила уреждат реда за оценяване на проектнo предложениe по процедура чрез директно предоставяне на безвъзмездна финансова помощ (БФП) *„Подкрепа за покриване на основните нужди на бежанците от Украйна чрез мярка, прилагана от министерството на туризма (CARE)“*, включително:

* 1. извършване на оценка на полученoтo проектнo предложениe за съответствие с критериите за оценка, одобрени от Комитета за наблюдение на оперативна програма „Околна среда 2014-2020 г.“ (ОПОС 2014 - 2020 г.);
  2. вземане на решение на Ръководителя на Управляващия орган (РУО) на ОПОС 2014 - 2020 г. за предоставяне на БФП за oдобренотo проектно предложение, което се обективира в административен договор за предоставяне на БФП.

**Чл. 2.** Настоящите правила уреждат и условията и реда за връщане от РУО на ОПОС 2014 -2020 г. на оценителния доклад на експертната работна група за преразглеждане, когато са налице основания за това.

**ІІ. ИЗВЪРШВАНЕ НА ОЦЕНКА НА ПРОЕКТНOТО ПРЕДЛОЖЕНИE**

# Чл. 3. Оценката на проектнoтo предложениe се осъществява по електронен път, чрез ИСУН 2020, като при спазване на чл. 44, ал. 2 от ЗУСЕФСУ и съгласно одобрената от Комитета за наблюдение на програмата методология, оценяването на проектнoтo предложениe се извършва в срок до един месец от датата на подаването му, в срока, посочен в раздел 25 от условията за кандидатстване.

**Чл. 4. (1)** Оценката на полученото проектно предложение се извършва от Експертна работна група (ЕРГ), назначена със заповед на РУО на ОПОС 2014 - 2020 г.

**(2)** В заповедта по ал. 1 се определят лицата, които ще изпълняват функцията на „Администратор оценителни сесии на Управляващ орган“ в ИСУН 2020.

**Чл. 5. (1)** До три работни дни след изтичане на крайния срок за подаване на проектно предложение или след подаването му, служител от отдел „Оценка на проекти и договаряне“ (ОПД) изготвя от името на началник отдел ОПД в Главна дирекция „Оперативна програма „Околна среда“ (ГД ОПОС) и входира чрез деловодната система на МОСВ доклад до РУО на ОПОС 2014 - 2020 г. за регистрираното проектно предложение.

**(2)** С цел изготвяне на заповед за сформиране на ЕРГ, до един работен ден след поставена от РУО на ОПОС 2014 – 2020 г. резолюция на доклада по ал. 1,служител от отдел ОПД, определен от началника на отдела, по преценка и в зависимост от предмета на процедурата, изготвя писма до дирекции в централната администрация на МОСВ и /или ръководителите на администрации – второстепенни разпоредители с бюджет на МОСВ за определяне на служители (основен и резервен член) за участие в ЕРГ и ги представя на главния директор за подпис. Привличат се и външни оценители, в случай на необходимост от участието на такива.

**(3)** В срока и реда по ал. 2 се изготвя писмо и до дирекция „Централно координационно звено“ към Министерския съвет за определяне на служители – основен и резервен член, за участие в ЕРГ, в качеството му на наблюдател.

**(4)** В случай че кандидатът подаде проектно предложение преди изтичането на крайния срок за подаването му, уведомяването по ал. 1 може да бъде изпратено в срок до 3 (три) работни дни от датата на регистриране на постъпилото проектно предложение.

**(5)** Докладът по ал. 1 съдържа като минимум наименование на проектното предложение и стойността на безвъзмездната помощ, за която се кандидатства, както и предложение за състава на ЕРГ по чл. 4, ал. 1. Към него се прилага разпечатка от регистрацията на проектното предложение в ИСУН 2020.

**(6)** В случай че до изтичането на крайния срок няма подадено проектно предложение или подаденото проектно предложение бъде оттеглено, ЕРГ не се сформира.

**(7)** В случаите по ал. 6 процедурата чрез директно предоставяне на БФП се прекратява със заповед на РУО на ОПОС 2014 - 2020 г. на основание чл. 46, ал. 1, т. 1 от Закона за управление на средствата от Европейските фондове при споделено управление (ЗУСЕСФУ).

**(8)** В случай чекандидатът по процедурата е подал повече от едно проектно предложение, той може писмено да оттегли от оценителния процес всички проектни предложения, които счита за несъответстващи на насоките за кандидатстване като в този случай ЕРГ не разглежда оттегленото/ите предложение/я. Оттеглянето на проектното предложение се записва в оценителния доклад.

**Чл. 6. (1)** В срок до 2 (два) работни дни след получаване на доклада, главният директор на ГД ОПОС съгласува предложения състав на ЕРГ и подписва писмата по чл. 5, ал. 2 и ал. 3.

**(2)** В срок до 3 (три) работни дни от датата на регистрацията на писмата по чл. 5, ал. 2 в деловодната система на МОСВ, директорите на дирекции в централната администрация на МОСВ и/или ръководителите на администрации – второстепенни разпоредители с бюджет към МОСВ, определят служители за участие в ЕРГ и уведомяват писмено главния директор на ГД ОПОС за имената и длъжностите на служителите от съответната структура, с приложени автобиографии на същите.

**Чл. 7. (1)** Заповед за назначаване на ЕРГ се издава не по-късно от две седмици от изтичане на крайния срок за подаване на проектното предложение, като с нея се определят:

* 1. председател без право на глас;
  2. секретар без право на глас, който при необходимост изпълнява функциите на председателя на ЕРГ;
  3. необходимият брой членове с право на глас, които са не по-малко от трима;
  4. резервни членове.

**(2)** Съставът на ЕРГ трябва да бъде съобразен с предмета на процедурата чрез директно предоставяне на БФП.

**(3)** Членовете и резервните членове в ЕРГ могат да бъдат щатни служители на Управляващия орган или на администрацията, в рамките на която се намира Управляващият орган, както и външни оценители.

**(4)** Определените със заповедта по ал. 1 резервни членове, един към трима основни членове, следва да отговарят на изискванията за членове на ЕРГ.

**(5)** Със заповедта по ал. 1 се определят и лица - помощник оценители, основен и резервен, които да извършат оценката на административния, финансов и оперативен капацитет на кандидата (ако е приложимо).

**(6)** Председателят, секретарят и членовете на ЕРГ, помощник-оценителите и наблюдателите трябва да притежават необходимата квалификация и професионална компетентност за изпълнение на задачите, възложени им със заповедта по чл. 4, ал. 1 и да отговарят на изискванията, посочени в Постановление № 162 на Министерския съвет от 05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от ЕСИФ за периода 2014-2020 г. (ПМС № 162/2016 г.).

**(7)** В състава на ЕРГ могат да бъдат включени и външни оценители.

**(8)** Външните оценители могат да бъдат:

* 1. служители в държавната администрация, които не заемат длъжност в Управляващия орган;
  2. физически лица, избрани след провеждане на централизиран конкурс;
  3. лица, избрани в съответствие със Закона за обществените поръчки.

**(9)** Външните оценители трябва да отговарят на изискванията, посочени в ПМС № 162/2016 г.

**(10)** В оценителния процес могат да участват и:

* 1. помощник-оценители;
  2. наблюдатели.

**(11)** Помощник-оценителите и наблюдателите не са членове на ЕРГ. Те се определят със заповедта за назначаване на ЕРГ по чл. 4, ал. 1, в която подробно се определят възложените им задачи в процеса на оценка.

**Чл.8 (1)** Лицата по чл. 7 ал. 1, ал. 5 и ал. 10 са длъжни:

* 1. да изпълняват задълженията си добросъвестно, обективно и безпристрастно;
  2. да пазят в тайна обстоятелствата, които са узнали във връзка със своята работа в ЕРГ.

**Чл. 9. (1)** Освен състава на ЕРГ, заповедта по чл. 4, ал. 1 определя:

* 1. задачите на ЕРГ, включително задачите на всеки един неин член при оценката на проектното предложение;
  2. задачите на лицата по чл. 7, ал. 5 и ал. 10;
  3. начина на организиране на работата на ЕРГ;
  4. срок за извършване на оценка на проектното предложение, който не може да бъде по-дълъг от три месеца от датата на подаването му или от изтичането на крайния срок за подаването му.

**(2)** При настъпване на обективни причини, поради които член на ЕРГ не може да изпълнява задълженията си, той се замества от резервен член.

**Чл. 10. (1)** Лицата по чл. 7, ал. 1, ал. 5 и ал. 10 не могат:

* 1. да са в конфликт на интереси по смисъла на чл. 61, параграф 3 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 и чл. 52 от Закона за противодействие на корупцията и за отнемане на незаконно придобитото имущество с кандидата в процедурата;
  2. да имат частен интерес по смисъла на чл. 53 от Закона за противодействие на корупцията и за отнемане на незаконно придобитото имущество от отпускането на безвъзмездна финансова помощ по процедурата;
  3. да са свързани лица по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество с кандидата в процедурата;
  4. да са лица, които се намират помежду си в йерархическа зависимост.

**(2)** Лицата по чл. 7, ал. 1, ал. 5 и ал. 10 подписват декларации за спазване на изискванията по чл. 7, ал. 12 и за липсата на обстоятелствата по ал. 1.

**(3)** Когато някое от лицата по чл. 7, ал. 1, ал. 5 и ал. 10 декларира, че по отношение на него е налице някое от обстоятелствата по ал. 1, същото се отстранява от участие в ЕРГ.

**(4)** Във всички случаи, в които при отстраняване на член на ЕРГ и/или лице по чл. 7, ал. 5 и ал. 10, той/то се заменя с някой от резервните членове/лица, и в случаите, в които заповедта по чл. 4, ал. 1 се изменя като в състава на ЕРГ се включват нови лица или се определят нови лица по чл. 7, ал. 5 и ал. 10, новоопределените лица подписват декларации за спазване на изискванията по чл. 8, ал. 1 и за липса на обстоятелствата по ал. 1.

**Чл. 11. (1)** При възникване на някое от обстоятелствата по чл. 10, ал. 1 в хода на провеждане на процедурата по оценяване, лицата по чл. 7, ал. 1, т. 3 и чл. 7, ал. 5 и ал. 10 незабавно писмено информират за това РУО на ОПОС 2014 – 2020 г. и уведомяват председателя на ЕРГ. При възникване на обстоятелство по чл. 10, ал. 1 за председателя/секретаря на ЕРГ, последният незабавно писмено информира за това РУО на ОПОС 2014 – 2020 г.

**(2)** В случаите на конфликт на интереси и на свързаност, лицата по чл. 7, ал. 1, ал. 5 и ал. 10 се отстраняват от участие в ЕРГ.

**(3)** В случаите на йерархическа зависимост на лица по чл. 7, ал. 1, ал. 5 и ал. 10, от участие в ЕРГ се отстраняват толкова лица, колкото е необходимо, за да бъдат изпълнени изискванията по чл. 10, ал. 1, т. 4.

**(4)** При отстраняване на член на ЕРГ и/или лице по чл. 7, ал. 5 и ал. 10, той/то се заменя с някой от резервните членове/лица, определени в заповедта по чл. 4, ал. 1. Резервният/то член/лице подписва декларация за спазване на изискванията по чл. 8, ал. 1 и за липса на обстоятелствата по чл. 10, ал. 1.

**Чл. 12. (1)** Председателят на ЕРГ:

* 1. изпълнява функциите на „Администратор оценителни сесии на Управляващ орган“ в ИСУН 2020;
  2. ръководи организационно и методически работата на ЕРГ, координира процеса на оценка в съответствие с ПМС № 162/2016 г. и осигурява неговата безпристрастност;
  3. обобщава експертните становища и/или коментари на членовете на ЕРГ;
  4. свиква, при необходимост, работни срещи на ЕРГ и/или на ЕРГ и конкретния бенефициент;
  5. организира цялата кореспонденция, свързана с оценката на проектното предложение и с оценката на капацитета на бенефициента по чл. 26, ал. 1;
  6. предоставя достъп на членовете на ЕРГ или лицата по чл. 7, ал. 5 и ал. 10 до проектното предложение и до получените разяснения и документи;
  7. изготвя доклад на ЕРГ до РУО на ОПОС 2014 - 2020 г. за оценка на проектното предложение, подписва доклада и проверява дали той е подписан от всички членове на ЕРГ, участвали в оценката на проектното предложение;
  8. изготвя доклад на ЕРГ до РУО на ОПОС 2014 - 2020 г., с който предлага прекратяване на процедурата чрез директно предоставяне на БФП по отношение на конкретния бенефициент, при наличие на основанията за това, подписва доклада и проверява, дали той е подписан от всички членове на ЕРГ;
  9. предоставя на РУО на ОПОС 2014 - 2020 г. изготвения доклад за оценка на проектното предложение за съответствие с одобрените изисквания, посочени в насоките за кандидатстване, заедно с приложенията към него.
  10. предоставя на РУО на ОПОС 2014 - 2020 г. изготвения доклад за прекратяване на процедурата чрез директно предоставяне на БФП по отношение на конкретния бенефициент.
  11. предоставя на РУО на ОПОС 2014 - 2020 г. изготвения доклад за оценка на капацитета на конкретния бенефициент.

**(2)** При невъзможност от страна на председателя на ЕРГ временно да изпълнява своите задължения, неговите функции се поемат от секретаря на ЕРГ.

**(3)** В случаите по ал. 2, секретарят на ЕРГ подписва документите, които се подписват от лицето, определено за председател на ЕРГ.

**Чл. 13.** В срок до 3 (три) работни дни от датата на издаване на заповедта по чл. 4, ал. 1, председателят/секретарят на ЕРГ създава оценителна сесия за оценка на проектното предложение.

**Чл. 14. (1)** В срок не по-късно от 5 (пет) работни дни от датата на издаване на заповедта по чл. 4, ал. 1, председателят на ЕРГ организира работна среща на ЕРГ за запознаване с правилата и начина на протичане на оценката като при необходимост се провеждат и други работни срещи.

**(2)** На работната среща по ал. 1 лицата по чл. 7, ал. 1, ал. 5 и ал.10 подписват декларации за спазване на изискванията по чл. 8, ал. 2 и съответствие с изискванията по чл. 10, ал. 1.

**(3)** По преценка на председателя на ЕРГ или по искане на конкретния бенефициент може да бъде организирано провеждането на работни срещи и с участие на конкретния бенефициент. На работните срещи се обсъждат единствено въпроси, свързани с предоставени на конкретния бенефициент разяснения и указания на ЕРГ за отстраняване на непълноти, несъответствия и/или нередовности на проектното предложение. На срещите освен конкретния бенефициент присъстват председателят и/или секретарят, членове на експертната работна група, помощник-оценители, при необходимост, и наблюдателя.

**(4)** За всяка работна среща председателят или секретарят на ЕРГ изготвя протокол, който се подписва от всички присъствали на срещата членове на ЕРГ.

**(5)** По иницииране от член на ЕРГ- оценител и при необходимост по време на оценката е възможно посещение на място с цел запознаване на ЕРГ в детайли с предвидени в проектното предложение местоположение и характеристики на терена за изпълнение; извършване на проверка за двойно финансиране и др. и добиване на достатъчна увереност за последващо оценяване на критерии, съгласно методиката за оценка по процедурата.

**Чл. 15. (1)** Всеки член на ЕРГ:

* 1. се запознава с проектното предложение и насоките за кандидатстване, като взeма предвид и разясненията по процедурата, както и изискванията на приложенията към насоките за кандидатстване;
  2. самостоятелно разглежда и оценява проектното предложение в модул „Оценителни сесии“ на ИСУН 2020;
  3. попълва в ИСУН 2020 оценителен лист за оценка на проектното предложение и дава писмени становища и/или коментари в него, в рамките на своята компетентност, определена в заповедта по чл. 4, ал. 1;

**(2)** Попълването на оценителния лист, изготвянето на становище и/или коментари в него се извършва в ИСУН 2020, в срок до 20 (двадесет) работни дни от свикването на работната среща по чл. 14, ал. 1**.**

**(3)** Председателят на ЕРГ, съгласно чл.12, ал. 1 т.2 и т. 4, може да свика работна среща, когато установи наличие на различен подход в оценката по даден критерий, от членове на ЕРГ извършващи оценка.

**Чл. 16. (1)** При необходимост, по искане на член на ЕРГ, председателят изпраща, чрез ИСУН 2020, до конкретния бенефициент уведомление за установени нередовности, непълноти и/или несъответствия, като за целта се определя разумен срок за тяхното отстраняване, който не може да бъде по-кратък от една седмица.

**(2)** По искане на конкретния бенефициент, чрез официална кореспонденция, постъпила в деловодната система на МОСВ, срокът по ал. 1 може да бъде удължаван.

**(3)** Уведомлението по ал. 1 съдържа и информация, че неотстраняването на нередовностите, непълнотите и/или несъответствията в срок може да доведе до прекратяване на производството по отношение на конкретния бенефициент на основание чл. 46, ал. 2 от ЗУСЕФСУ.

**(4)** Срокът за оценка на проектното предложение спира да тече до датата на регистриране в ИСУН 2020 на ревизирана проектна документация с отстранени нередовности, непълноти и несъответствия.

**Чл. 17. (1)** Комуникацията по електронен път между конкретния бенефициент и ЕРГ във връзка с оценката на проектното му предложение и с оценката на капацитета на конкретния бенефициент се осъществява посредством ИСУН 2020. Въведените през модул „Оценителни сесии“, секция „Комуникация“ въпроси към конкретния бенефициент са достъпни за преглед и отговор от него. Когато отговорът изисква редактиране на формуляра за кандидатстване, системата позволява въвеждането на информация само по тези части от формуляра, които са отключени за редакция от председателя/секретаря на ЕРГ.

**(2)** За получените от кандидата разяснения, документи и/или допълнителни доказателства във връзка с ал. 1 председателят на ЕРГ информира чрез електронно съобщение в ИСУН 2020 всички членове на ЕРГ, като определя срок за тяхното разглеждане и за предоставяне на писмени становища, който не може да е по-дълъг от 10 (десет) работни дни.

**(3)** Председателят информира чрез електронно съобщение в ИСУН 2020 лицата по чл.7, ал.5 за получените от бенефициента допълнителни документи и разяснения във връзка с извършване на оценката по чл. 26, ал. 1.

**Чл. 18. (1)** В случай че конкретният бенефициент не представи изисканите разяснения, документи и/или доказателства в определения за това срок, председателят на ЕРГ уведомява членовете на ЕРГ, че такива не са постъпили.

**(2)** В случаите по ал. 1, когато член на ЕРГ изрази становище, че при непредставяне на изискано разяснение, документ и/или доказателство, проектното предложение следва да бъде отхвърлено поради несъответствие с критериите за избор на проекти, председателят на ЕРГ информира всички членове за това становище.

**(3)** След като информира членовете по реда на ал. 2, председателят на ЕРГ повторно изпраща до конкретния бенефициент уведомление за установени нередовности, непълноти и/или несъответствия, като определя нов срок за тяхното отстраняване, който не може да бъде по-кратък от една седмица.

**(4)** Уведомлението по ал. 3 съдържа информация, че неотстраняването на нередовностите, непълнотите и/или несъответствията в срок може да доведе до прекратяване на производството по отношение на конкретния бенефициент на основание чл. 46, ал. 2 от ЗУСЕФСУ.

**(5)** Срокът за оценка на проектното предложение спира да тече до датата на публикуване в ИСУН 2020 на ревизирана проектна документация с отстранени нередовности, непълноти и несъответствия.

**(6)** В случай че конкретният бенефициент не отстрани нередовностите, непълнотите и/или несъответствията в срока по ал. 3, председателят на ЕРГ уведомява членовете на ЕРГ за това обстоятелство в срок до един работен ден от изтичането на срока за отстраняване, посочен в уведомлението по ал. 3.

**(7)** В срок от 2 (два) работни дни от уведомяването по ал. 6, всички членове на ЕРГ изразяват окончателно си становище относно съответствието на проектното предложение с критериите за избор на проекти, посочени в насоките за кандидатстване, като попълват и приключват оценителните си листове в ИСУН 2020.

**(8)** Когато окончателното становище на някой от членовете на ЕРГ е, че проектното предложение не съответства на критериите за избор на проекти, той посочва в оценителния си лист мотивите и основанията, на които предлага прекратяване на производството по отношение на конкретния бенефициент.

**(9)** Председателят на ЕРГ може да свика работна среща, когато установи наличие на различия в мотивите и/или основанията, на които двама или повече членове на ЕРГ предлагат прекратяване на производството по отношение на конкретния бенефициент.

**(10)** В случаите по ал. 8, председателят на ЕРГ изготвя доклад, с който се предлага прекратяване на процедурата чрез директно предоставяне на БФП по отношение на конкретния бенефициент на основание чл. 46, ал. 2 от ЗУСЕФСУ.

**(11)** Докладът по ал. 10 се подписва от председателя и от членовете на ЕРГ.

**Чл. 19. (1)** При оценката на проектното предложение по критерий „*Кандидатът е потвърдил, че исканата безвъзмездна финансова помощ не е за финансиране на разходи, които вече са финансирани със средства от ЕСИФ или чрез други инструменти на Европейския съюз, както и с други публични средства, различни от тези на бенефициента.*“, се извършва проверка на:

1. информацията в Информационна система за управление и наблюдение на структурните инструменти на ЕС в България, за програмен период 2007 - 2013 г. и в ИСУН 2020;
2. декларираните обстоятелства от кандидата в общата декларация – Приложение № 1 към условията за кандидатстване.

**(2)** Целта на проверката по ал. 1 е да се установи липса/наличие на двойно финансиране, чрез проверка на изпълнявани и изпълнени сходни по вид дейности и/или проекти, които вече са финансирани със средства от Европейските структурни и инвестиционни фондове или чрез други инструменти на Европейския съюз, както и с други публични средства, различни от тези на кандидата.

**(3)** В случай че при проверката по ал. 1 възникне съмнение за наличие на двойно финансиране, ЕРГ има право да изиска:

**1.** писмени становища от компетентните ведомства, предоставящи финансовата подкрепа;

**2.** от кандидата да представи резюмета на проекти или дейности, за които е установен риск от двойно финансиране, по предоставен му от ЕРГ образец.

**(4)** В срок до 10 (десет) работни дни от датата на приключване на оценката на ЕРГ в ИСУН 2020, председателят на ЕРГ изготвя доклад за оценка на проектното предложение и обобщава информацията от всички оценителни листове в един общ оценителен лист, който е приложение към доклада.

**(5)** Докладът и общият оценителен лист по ал. 4 се подписват от председателя и от членовете на ЕРГ.

**Чл. 20. (1)** Докладът по чл. 19, ал. 4 съдържа най-малко следното:

* 1. номер на процедурата чрез директно предоставяне на БФП;
  2. наименование на предлаганото за одобрение проектно предложение;
  3. наименование на конкретния бенефициент;
  4. кратко описание на проектното предложение, включващо обща стойност на проекта, дейности, индикатори и срок за изпълнение;
  5. максималния размер на безвъзмездната финансова помощ, която експертната работна група предлага да бъде предоставена за проектното предложение (когато се предлага проектното предложение да бъде одобрено за финансиране);
  6. мотиви относно съответствието на представеното проектно предложение с критериите за избор на проекти.

**(2)** Към преписката за оценката на проектното предложение се прилагат:

* 1. заповедта по чл. 4, ал. 1;
  2. декларациите за спазване на изискванията по чл. 8, ал. 1 и за липса на обстоятелствата по чл. 10, ал. 1;
  3. протоколът/протоколите от работните срещи на ЕРГ;
  4. попълнен и подписан от председателя и всички членове на ЕРГ общ оценителен лист за проектното предложение;
  5. цялата кореспонденция, свързана с извършването на оценката (когато е приложимо);
  6. формуляр на проектното предложение.

**Чл. 21. (1)** Предоставянето на доклада по чл. 19, ал. 4 и приложенията към него на РУО на ОПОС 2014 - 2020 г. се осъществява през деловодната система на МОСВ.

**(2)** Предоставянето на доклада по чл. 18, ал. 10, ако такъв бъде изготвен, се извършва по реда на ал. 1.

**Чл. 22. (1)** Процедурата чрез директно предоставяне се прекратява при възникване на обстоятелство по чл. 46 от ЗУСЕФСУ като при прекратяване на основание чл. 46, ал. 1, т. 1, първа хипотеза от ЗУСЕФСУ, в случай че до изтичане на крайния срок по настоящата процедура няма подадено проектно предложение, ЕРГ не се сформира.

**(2)** В случай че процедурата се прекратява на основание чл. 46, ал. 1, т. 2 от ЗУСЕФСУ, когато към датата на спиране на финансирането по ОПОС 2014-2020 г. или на част от нея ЕРГ не е сформирана, такава не се сформира.

**(3)** При издаване на заповед за прекратяване на процедурата чрез директно предоставяне на БФП, същата се съобщава на конкретния бенефициент писмено, с препоръчано писмо с обратна разписка и/или по електронна поща с електронен подпис и/или по факс в срок до 3 (три) дни от издаването й. Заповедта се публикува на Интернет страницата на ОПОС 2014-2020 г. и на Единния информационен портал за обща информация за изпълнението и управлението на ЕСИФ.

**Чл. 23.** Оценяването на проектното предложение приключва с одобрението на доклада за оценка на ЕРГ с резолюция на РУО на ОПОС 2014 - 2020 г.

**Чл. 24. (1)** РУО на ОПОС 2014 - 2020 г. може да върне доклада за оценка за преразглеждане на ЕРГ, като посочи основанията за това.

**(2)** В случай че РУО на ОПОС 2014 - 2020 г. върне доклада за преразглеждане, той поставя резолюция, която съдържа указания за последващи действия на ЕРГ и определя срок за нейната работа, който не може да бъде извън срока, посочен в чл. 3.

**(3)** До един работен ден след получаване на доклада с резолюция на РУО на ОПОС 2014 – 2020 г., председателят на ЕРГ уведомява членовете на ЕРГ за резолюцията чрез модул „Комуникация“ в ИСУН 2020 и създава необходимия достъп до проектното предложение за извършване на повторна оценка.

**(4)** Преразглеждането се извършва по реда за оценка, посочен по-горе.

**Чл. 25. (1)** При положителен резултат от оценяването, РУО на ОПОС 2014 - 2020 г. в едноседмичен срок от приключване на оценяването взема решение за предоставяне на безвъзмездна финансова помощ за проекта.

**(2)** Положителен резултат от оценяването е налице, когато докладът за оценка е одобрен с резолюция от РУО на ОПОС 2014 - 2020 г.

**Чл. 26. (1)** Независимо от оценката на проектното предложение се извършва оценка на капацитета на конкретния бенефициент по отношение на следните елементи:

* 1. административен капацитет на конкретния бенефициент (налични и необходими човешки ресурси, налични административни правила, информационна сигурност, наличие на система за документооборот и архивиране в организацията на бенефициента);
  2. капацитет за провеждане на финансов контрол (наличие на изградената система за финансово управление и контрол, наличие на правила за провеждане на процедури по мониторинг и управление на проекти и тяхното прилагане);
  3. капацитет да подготвя, провежда и възлага обществени поръчки.

**(2)** Оценката на капацитета се извършва по отношение на конкретния бенефициент, въз основа на въпросник, който се попълва по образец, приложен към насоките за кандидатстване по процедурата, в частта „условия за кандидатстване“.

**(3)** Оценката по ал. 1 се извършва в срока по чл. 15, ал. 2 от лицата по чл. 7, ал. 5.

(**4)** При извършването на оценката лицата по чл. 7, ал. 5 имат право да изискват от кандидата допълнителни документи и разяснения. Изискването на допълнителна информация се извършва чрез предаване на председателя на ЕРГ на заявка за допълнителна информация, която се изпраща заедно с уведомлението за установени нередовности, непълноти и/или несъответствия (ако има такива) през ИСУН 2020.

**(5)** Едновременно с доклада за оценка на проектно предложение се изготвя и доклад за оценка на капацитета (ако е приложимо) в срока по чл. 19, ал. 4 и се предава за одобрение от РУО на ОПОС 2014 - 2020 г.

**(6)** В резултат от оценката по ал. 1 се формулират препоръки за укрепване на капацитета. Резултатите от оценката на капацитета и предложените мерки за изпълнение на препоръките, за бенефициента се обективират в административния договор за предоставяне на БФП на конкретния бенефициент.

**(7)** Ако в рамките на 12 (дванадесет) календарни месеца от подаването на проектно предложение вече е била извършена оценка на капацитета на конкретния бенефициент в хода на предишни процедури, то нова оценка на капацитета не се извършва.

**Чл. 27.** Решението по чл. 25, ал. 1 се обективира в административен договор за предоставяне на БФП, който съдържа всички реквизити, посочени в чл. 37, ал. 3 от ЗУСЕФСУ. Одобреният проект и условията за изпълнение, са неразделна част от административния договор.

**Чл. 28. (1)** След издаване на решението по чл. 25, ал. 1, служител от отдел ОПД в ГД ОПОС подготвя уведомително писмо до конкретния бенефициент, с което го уведомява чрез ИСУН 2020 за одобрението на проекта, изисква представяне на документи и информация в оперативен порядък, необходими за изготвянето на проекта на административен договор за предоставяне на БФП и определя срок за това.

**(2)** След представяне на всички необходими документи, служител от отдел ОПД в ГД ОПОС подготвя административен договор за предоставяне на БФП, съгласува го по реда за съгласуване на документи в структурата на МОСВ и съобщава на конкретния бенефициент в определените в АПК срокове за това.

**(3)** В срок до 3 (три) работни дни от подписването на административния договор за предоставяне на БФП, същата се регистрира последователно в деловодната система на МОСВ, в отделен регистър на договорите, който се администрира от отдел ОПД в ГД ОПОС, и се въвежда в ИСУН 2020.